See aasta proovisin esimest korda sellist taime nagu tilkviljak seemnest kasvatada. Seemned said tellitud seemnemaailmast ja taimest on rohkem juttu siin: 
#000000
Paki peal olid sellised punased ja kollased toonid, kuid ei osanud arvata, et nii ilusad õied tulevad:
#000001
Pildi peal olevad lehed on küll kassitapu omad. Järgmine aasta panen selle taime kohe kindlasti!
#000002
Mõned karukellad olid veel tärkamata, seega panin mulda peale ning uusi taimi peaks veelgi juurde tulema.
#000004
Iga aasta esimest tellimust seemnemaailmast tehas mõtlen, et nüüd tellin kõik ühe korraga ära. Kuid alati järgneb sellele esimesele tellimusele ka teine ja kolmas ning mõtlen, et rohkem seemneid ostma ei pea. Kuid siis iga aasta on samamoodi, et poodides olles on need seemneriiulid nii ilusad ja põnevaid seemneid jagub veel küllaga. Seega täna Elva kodupoest välja tulles oli mul jälle mitu seemnepakki ostetud:
#000005
Pildi peal esimene on küll seemnemaailmast tellitud. Kuid seemned vasakult paremale on: kare tilkviljak Volshebnaja fleita Eccremocarpus scaber (0,7.-), karukell (1,5.-), pärdiklill (0,85.-), pruudisõlg (0,99.-), keskpäevalill (0,4.-), madal päevalill (0,6.-), gasaania (0,55.-) ja sinine kannatuslill (1,7.-). Nendest kaks: sinine kannatuslill ja karukell on püsikud. Ei olegi varem püsikuid ettekasvatanud ning neid taimi hakkan erilise huviga jälgima. Seemned said kohe mulda pandud. Ostsin juurde ka külvi- ja pikeerimismulla (0,99.-):
#000006